

DJEČJI VRTIĆ „LATICA GARČIN“

Put Surevice 4, 35 212 Garčin  
[dv@latica-garcin.hr](mailto:dv@latica-garcin.hr)

Na temelju članka 51. Zakona o predškolskom odgoju i obrazovanju ( NN 10/97, 107/07, 94/13, 98/19, 57/22, 101/23) i članka 50. Statuta Dječjeg vrtića ''Latica Garčin'', Upravno vijeće Dječjeg vrtića ''Latica Garčin'' na svojoj 43. sjednici održanoj dana 15.02.2024. godine na prijedlog Upravnog vijeća i uz prethodnu suglasnost Osnivača (KLASA:024-01/24-01/06 , URBROJ: 2178-06-01-24-1), od 13.02.2024.. godine, donijelo je

**PRAVILNIK O PLAĆAMA,**

**NAKNADAMA PLAĆE I DRUGIM MATERIJALNIM PRAVIMA RADNIKA ZAPOSLENIH U DJEČJEM VRTIĆU ''LATICA GARČIN''**

1. **OPĆE ODREDBE**

**Članak 1.**

(1) Ovim Pravilnikom o plaćama, naknadama plaće i drugim materijalnim pravima radnika zaposlenih u Dječjem vrtiću ''Latica Garčin'' (u daljem tekstu: Pravilnik) uređuju se prava radnika na određenu plaću, dodatke na plaću, uvećanje plaće, naknade plaće i druga materijalna prava.

(2) Riječi i pojmovi koji se koriste u ovom Pravilniku, a koji imaju rodno značenje, bez obzira jesu li korišteni u muškom ili ženskom rodu odnose se jednako na muški i ženski rod.

1. **PLAĆA, OBRAČUN I ISPLATA PLAĆE**

**Članak 2.**

(1) Plaću radnika čini osnovna plaća i dodaci na plaću.

(2) Plaćom se smatra plaća koja uključuje zakonom propisane doprinose, porez, prirez i dio plaće koji se isplaćuje radniku.

(3) Osnovna plaća je umnožak koeficijenata složenosti poslova radnog mjesta na koje je radnik raspoređen i osnovice za izračun plaće, uvećane za 0,5% za svaku navršenu godinu radnog staža.

(4) Visinu osnovice za izračun plaće utvrđuje odlukom Upravno vijeće Dječjeg vrtića ''Latica Garčin'', na prijedlog ravnatelja, uz prethodnu suglasnost Osnivača uzimajući u obzir najnoviji važeći sporazum sindikata javnih službi i Vlade Republike Hrvatske kao smjernicu.

(5) Osnovica i koeficijent za izračun plaće ne može biti niža od osnovice i koeficijenta za izračun plaće u djelatnosti osnovnog školstva, članak 51. Zakon o predškolskom odgoju i obrazovanju (NN 10/97, 107/07, 94/13, 98/19, 57/22, 101/23).

(6) Na temelju članka 6. stavka 2. i članka 7. stavka 1. Zakona o plaćama u državnoj službi i javnim službama (NN 27/01, 39/09, 155/23), Vlada Republike Hrvatske je na sjednici održanoj 28. veljače 2013. godine donijela Uredbu o nazivima radnih mjesta i koeficijentima služenosti poslova u javnim služba (NN 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. - ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21., 78/21., 138/21., 9/22., 31/22., 72/22., 82/22., 99/22., 26/23., 46/23. i 104/23.), u kojoj se posebni nazivi radnih mjesta i koeficijenti složenosti poslova primjenjuju kod izračuna plaće.

**Članak 3.**

1. Koeficijenti složenosti poslova radnih mjesta pod nazivom „Popis radnih mjesta s koeficijentima složenosti poslova u Dječjem vrtiću „Latica Garčin“ sastavni su dio ovog Pravilnika.
2. Popis radnih mjesta s koeficijentima složenosti poslova u DV „Latica Garčin“:

|  |  |
| --- | --- |
| **RADNO MJESTO** | **KOEFICIJENT SLOŽENOSTI POSLOVA** |
| **Ravnatelj**:  - završen sveučilišni diplomski studij ili specijalistički studij odgovarajuće vrste odnosno studij odgovarajuće vrste kojim je stečena visoka stručna sprema u skladu s ranijim propisima.    -završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima | 2,050  1,900 |
| **Stručni suradnik psiholog/pedagog**:  - profesor psihologije ili diplomirani psiholog, završen diplomski sveučilišni studij ili diplomski specijalistički studij odgovarajuće vrste.  -profesor pedagogije ili diplomirani pedagog, završen diplomski sveučilišni studij ili diplomski specijalistički studij odgovarajuće vrste | 1,406 |
| **Odgojitelj**:  - završen sveučilišni diplomski studij ili specijalistički studij odgovarajuće vrste odnosno studij odgovarajuće vrste kojim je stečena visoka stručna sprema u skladu s ranijim propisima.    -završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima. | 1,406  1,310 |
| **Pripravnik(stručni suradnik pedagog/stručni suradnik psiholog/odgojitelj):** | 1,195 |
| **Zdravstveni voditelj (medicinska sestra):**  -završen preddiplomski sveučilišni studij ili stručni studij sestrinstva, odnosno studij kojim je stečena viša stručna sprema u djelatnosti sestrinstva u skladu s ranijim propisima, kao i osoba koja je završila sveučilišni diplomski studij ili specijalistički studij sestrinstva. | 1,310 |
| **Računovodstveni djelatnik:**  **-** SSS | 1,195 |
| **Kuhar:** | 1,090 |
| **Pomoćni kuhar:** | 0,900 |
| **Domar:** | 0,960 |
| **Spremačica-servirka:** | 0,890 |

**Članak 4.**

(1) Plaća se isplaćuje nakon obavljenog rada jedanput mjesečno, unatrag.

(2) Plaća i naknada plaće se za prethodni mjesec isplaćuje najkasnije do petnaestog dana u idućem mjesecu.

(3) Plaća i naknada plaće u smislu ovoga Pravilnika su plaća i naknada plaće u bruto iznosu.

**Članak 5.**

(1) Radnik ima pravo na naknadu plaće kao da je radio kada ne radi zbog :

* godišnjeg odmora,
* plaćenog dopusta
* državnih blagdana i neradnih dana utvrđenih zakonom,
* za vrijeme privremene spriječenosti za rad zbog povrede na radu ili profesionalne bolesti,
* za vrijeme prekida rada do kojega je došlo bez njegove krivnje,
* za vrijeme prekida rada do kojega je došlo zbog uznemiravanja ili spolnog uznemiravanja.

(2) U slučaju odsutnosti radnika s posla zbog bolovanja do 42 dana radniku pripada naknada plaće najmanje u visini 80 % od njegove plaće ostvarene u mjesecu neposredno kada je počeo s bolovanjem.

**Članak 6.**

(1) Nadoknada plaće iz članka 5. ovoga Pravilnika isplaćuje se radniku u vrijeme isplate

plaća.

**Članak 7.**

(1) Vrtić će isplatiti radniku dodatke na plaću, povećanu plaću za :

* prekovremeni rad 50 % ,
* rad subotom 25 % ,
* rad nedjeljom 35 %,
* za rad noću 40 %,
* smjenski rad 10 %,
* dvokratni rad 10 %

(2) Pod noćnim radom razumijeva se vrijeme od 22 sata do 6 sati narednog dana.

(3) Novčane naknade za provođenje kraćeg programa za djecu predškolske dobi određuje se bruto naknada od 10% mjesečne bruto plaće maksimalno 22 djece po skupini.

(4) Dodatak na plaću isplaćivat će se samo za vrijeme trajanja programa.

(5) Uplatom korisnika usluge pokrivaju se troškovi programa, za poboljšanje uvjeta rada, naknadu plaće i edukaciju odgojitelja voditelja programa.

(6) Radnik ima pravo odlukom ravnateljice, a sukladno financijskim mogućnostima vrtića i usvojenog financijskog plana, na:

1. novčanu nadoknadu za otpremninu kod odlaska u mirovinu,
2. dar djetetu do 15 godina starosti,
3. regres za godišnji odmor,
4. jubilarnu nagradu,
5. pomoć u slučaju smrti člana obitelji,
6. božićnicu,
7. uskrsnicu ( u visini zakonom utvrđenog neoporezivog iznosa naknada, potpora, nagrada, dnevnica i otpremnina ) i sl.

(7) Vrtić će sukladno financijskim mogućnostima i usvojenom financijskom planu, odlukom ravnateljice isplatiti zakonom predviđenu naknadu za troškove prijevoza na posao i s posla, terenski dodatak, korištenje osobnog automobila, potporu zbog invalidnosti, odvojeni život od obitelji ( u visini zakonom utvrđenog neoporezivog iznosa naknada, potpora, nagrada, dnevnica i otpremnina ) i sl.

(8) Novčane naknade mogu se isplatiti do visine neoporezivog dijela dohotka, odnosno do visine naknade koju će osnivač isplatiti svojim radnicima.

(9) Radnik ima pravo na dnevnice kada je na službenom putu proveo od 12 do 24 sata, te na pola dnevnice kada je na službenom putu proveo od 8 do 12 sati.

(10) Radniku se isplaćuje jubilarna nagrada za radni staž u djelatnosti predškolskog odgoja i obrazovanja za :

* 10 godina radnog staža,
* 15 godina radnog staža,
* 20 godina radnog staža,
* 25 godina radnog staža,
* 30 godina radnog staža,
* 35 godina radnog staža,
* 40 godina radnog staža i svakih narednih 5 godina radnog staža.

**Članak 8.**

(1) Računovodstvo Vrtića dužno je radniku prigodom isplata prava uređenih ovim Pravilnikom uručiti obračun iz kojega je vidljivo kako su utvrđeni iznosi plaće, nadoknade plaće i drugih nadoknada.

**Članak 9.**

(1) Ako Vrtić na dan dospjelosti ne isplati plaću, naknadu plaće ili otpremninu ili ih ne isplati u cijelosti, dužan je do kraja mjeseca u kojem je dospjela isplata plaće, naknada plaće ili otpremnine radniku dostaviti obračun iznosa koje je bio dužan isplatiti.

**Članak 10.**

(1) Danom stupanja na snagu prestaje važiti Pravilnik o plaćama Pravilnik o plaćama, naknadama plaće i drugim materijalnim pravima radnika zaposlenih u Dječjem vrtiću ''Latica Garčin'' (KLASA: 601-02/20-02/01, URBROJ: 2178-06-02/04-20-1) 1 od 23. srpnja 2020. godine.

(2) Ovaj Pravilnik stupa na snagu 8 dana nakon objave, a objavit će se na oglasnoj ploči Dječjeg vrtića „Latica Garčin“.

**KLASA: 601-02/24-02/02**

**URBROJ:2178-06-02-04-24-1**

**U Garčinu, 15.02.2024.**

Predsjednica Upravnog vijeća:

Danijela Erić, mag. prim. educ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_